CHG ลุ้นไตรมาส 3/2564 กำไรโตทะลักเกิน 300% ไตรมาส 4 เด่นต่อเนื่อง
CHG ลุ้นไตรมาส 3/2564 กำไรโตทะลักเกิน 300% ไตรมาส 4 เด่นต่อเนื่อง แนะซื้อเป้า 4.80 บาท
CHG ลุ้นไตรมาส 3/2564 กำไรโตทะลักเกิน 300% ไตรมาส 4 เด่นต่อเนื่อง แนะซื้อเป้า 4.80 บาท
6 ต.ค. 2564

บล.โนมูระ พัฒนสิน ระบุในบทวิเคราะห์วันนี้ (4ต.ค.64) ว่า  บริษัท โรงพยาบาลจุฬารัตน์ จำกัด (มหาชน)  หรือ CHG  แนะซื้อราคาเป้าหมาย 4.8 บาท คาดผลการดำเนินงานไตรมาส3/2564 มีกำไรสุทธิ 1,158 ลบ. (+312%เทียบช่วงเดียวกันของปีก่อน+101% เทียบไตรมาสก่อนหน้า) เติบโตเด่น เทียบช่วงเดียวกันของปีก่อนและ เทียบไตรมาสก่อนหน้า ดีกว่ามุมมองที่ประเมินก่อนหน้า มีปัจจัยบวก 1) คาดรายได้ธุรกิจ รพ. (+179%เทียบช่วงเดียวกันของปีก่อน+97%เทียบไตรมาสก่อนหน้า) เติบโตสูงจากรายได้เกี่ยวกับ COVID คาดมีสัดส่วน 63% ของรายได้ไตรมาส 3/2564 เพิ่มขึ้นจาก 39% ในไตรมาส 2/2564
ส่วนใหญ่มาจากรายได้รักษาผู้ป่วย COVID ทั้ง 3 กลุ่มที่มียอดรักษาผู้ป่วยเพิ่มขึ้นกว่า 2-3 เท่าจาก 2Q21 และรายได้รักษาผู้ป่วยทั่วไป (Non COVID) เติบโตจากกลุ่มลูกค้าเงินสด (A-class) และผู้ประกันตนใช้สิทธิเพิ่มขึ้น 2) คาด %Gross margin ดีขึ้น เทียบช่วงเดียวกันของปีก่อนและ เทียบไตรมาสก่อนหน้าเป็น 43.1% และ 3) คาดสัดส่วนค่าใช้จ่าย SG&amp;A ต่อรายได้ลดลงเหลือ 9.0%
แนวโน้มไตรมาส 4/2564 คาดกำไรสุทธิเติบโตสูง เทียบช่วงเดียวกันของปีก่อน(ไตรมาส 4/2563 กำไร 254 ลบ.) และดีกว่าไตรมาส 2/2564 เนื่องจากคาดว่ารายได้ธุรกิจ รพ. เติบโตสูงจากรายได้เกี่ยวกับ COVID คาดยังมีสัดส่วนรายได้สูงกว่าไตรมาส 2/64 รวมทั้งคาดว่าจะมี %Gross margin และ %EBITDA margin ดีต่อเนื่อง จากผลบวกของการบริหารต้นทุนดูแลผู้ป่วย COVID ดีขึ้น